# data[].attributes.headline
เก้าอี้ทำจากหิน

# data[].attributes.subject
เก้าอี้ทำจากหิน

# data[].attributes.body
Neolithic Period Furniture เฟอร์นิเจอร์ยุคหินใหม่ (ประมาณ 5,500 – 2,500 ปีก่อนคริสตกาล)

ค้นพบที่หมู่เกาะออร์กนีย์ ประเทศสกอตแลนด์ ลักษณะพิเศษ คือ ทำจากหิน มีตั้งแต่ ตู้ เตียง ชั้นวางของ เก้าอี้ พิเศษกว่านั้น ที่นี่เป็นที่ที่ “ตู้เก็บของ” ถือกำเนิดขึ้นเป็นครั้งแรกของโลกอีกด้วย

# data[].attributes.headline
เฟอร์นิเจอร์ยุคอียิปต์โบราณ 

# data[].attributes.subject
เฟอร์นิเจอร์ยุคอียิปต์โบราณ 

# data[].attributes.body
Ancient Egypt Furniture เฟอร์นิเจอร์ยุคอียิปต์โบราณ (ประมาณ 3,000 – 340 ปีก่อนคริสตกาล)

สภาพอากาศอันแห้งจัดของอียิปต์เหมาะสำหรับเก็บรักษาวัสดุอินทรีย์เป็นอย่างดี จึงค้นพบเฟอร์นิเจอร์ไปทั่วทุกแห่ง เช่น พบเตียงเมื่อ 3,000 ปีก่อนคริสตกาลที่เมืองทาร์คาน พบเตียงและเก้าอี้ปิดทองเมื่อ 2,550 ปีก่อนคริสตกาลที่สุสานพระราชินีเฮเทเฟเรส พบกล่อง เตียง และเก้าอี้ที่เมืองธีบส์

ลักษณะพิเศษของเฟอร์นิเจอร์ในยุคนี้ หากเป็นของกษัตริย์ จะมีการปิดด้วยทอง แต่หากเป็นของชาวบ้าน จะเป็นเก้าอี้ โต๊ะ ตะกร้าแบบเรียบง่าย

# data[].attributes.headline
ฟอร์นิเจอร์ยุคกรีก – โรมันโบราณ

# data[].attributes.subject
ฟอร์นิเจอร์ยุคกรีก – โรมันโบราณ

# data[].attributes.body
Ancient Greek – Roman Furniture เฟอร์นิเจอร์ยุคกรีก – โรมันโบราณ (ประมาณ 1,200 ปีก่อนคริสตกาล – ค.ศ. 500)

เฟอร์นิเจอร์ในยุคนี้ได้รับอิทธิพลจากอียิปต์โบราณเป็นอย่างมาก โดยเฉพาะรูปร่างแข็ง ๆ และรูปทรงสี่เหลี่ยม

ต่อมาในศตวรรษที่ 4 เป็นต้นมา เฟอร์นิเจอร์กรีกโรมันเริ่มมีสไตล์เป็นของตัวเอง มีความมน อ่อนช้อย เน้นเส้นโค้ง และความลื่นไหลมากขึ้น หลักฐานคือเฟอร์นิเจอร์ที่ค้นพบจากการขุดค้นเมืองเฮอร์คิวเลเนียม และเมืองปอมเปอี ในปีค.ศ. 1738 – 1748 ซึ่งยังคงสภาพสมบูรณ์เพราะได้ขี้เถ้าจากการระเบิดของภูเขาไฟวิซุเวียส ในปีค.ศ. 79 ปกคลุมไว้ นอกจากนี้ Klismos chair เก้าอี้กรีกโบราณที่โด่งดังก็เกิดขึ้นในยุคนี้อีกด้วย

# data[].attributes.headline
 เฟอร์นิเจอร์ยุคกลาง

# data[].attributes.subject
 เฟอร์นิเจอร์ยุคกลาง

# data[].attributes.body
Medieval Furniture เฟอร์นิเจอร์ยุคกลาง (ศตวรรษที่ 5 – 15)

สืบเนื่องจากความยิ่งใหญ่ของกรีกโรมัน อารยธรรมตะวันตกจึงกลายมาเป็นกระแสหลัก จากนี้ไปจึงจะพูดถึงพัฒนาการของเฟอร์นิเจอร์โดยยึดโยงกับฝั่งตะวันตก โดยเฉพาะบริเวณประเทศอิตาลี ฝรั่งเศส และเยอรมันในปัจจุบัน

เฟอร์นิเจอร์ในยุคนี้จะโดดออกมาจากยุคก่อนหน้า เรียกได้ว่าเป็นภาพสะท้อนยุคกลางอันดิบเถื่อนได้เป็นอย่างดี ลักษณะพิเศษของเฟอร์นิเจอร์ในยุคนี้ คือ การตกแต่งขอบเก้าอี้ และเตียงสี่เสาด้วยไม้แกะสลัก และใช้สีที่ให้ความหรูหราอย่างสีเทา เบจ และดำ รูปทรงส่วนใหญ่ของเฟอร์นิเจอร์มักจะเป็นสี่เหลี่ยมจัตุรัส และสี่เหลี่ยมผืนผ้า ไม่ค่อยใช้เส้นโค้งและวงกลม